[{"text_idx": "#000000", "text": "Ar o\u0302l baglu yng nghanol wythnos bydd Cei Connah a\u2019r Seintiau Newydd yn cyfarfod eto ddydd Sadwrn am y tro ola\u2019r tymor yma mewn ge\u0302m anferthol yn y frwydr am y bencampwriaeth. Mae Cei Connah yn dechrau\u2019r penwythnos ddau bwynt uwchben eu gwrthwynebwyr, ond mae\u2019r Seintiau\u2019n gwybod bod eu tynged yn nwylo eu hunain."}, {"text_idx": "#000001", "text": "Ar o\u0302l colli chwe ge\u0302m yn olynol byddai dim llawer o bobl wedi darogan y byddai Caernarfon yn synnu\u2019r Seintiau nos Fawrth i sicrhau ge\u0302m ddi-sgo\u0302r yn Neuadd y Parc, ac hynny gyda dim ond naw dyn ar y cae erbyn y chwiban olaf."}, {"text_idx": "#000002", "text": "Rhoddodd y Seintiau\u2019r be\u0302l yn rhwyd y Cofis ddwywaith ond i\u2019r ti\u0302m dyfarnu ddynodi nad oedd y goliau am gael eu caniatau, ac fe fethodd Greg Draper gic o\u2019r smotyn wrth i rediad gwael Caernarfon ddod i ben."}, {"text_idx": "#000003", "text": "Er hynny, mae hi\u2019n dair ge\u0302m bellach ers i Gaernarfon sgorio go\u0302l, ac yn saith ge\u0302m ers eu buddugoliaeth ddiwethaf."}, {"text_idx": "#000004", "text": "Mae Pen-y-bont wedi codi bum pwynt yn glir o\u2019r Barri yn y 4ydd safle, ac wrth edrych ar y canlyniadau diweddar mae\u2019n debyg mae ti\u0302m Rhys Griffiths fydd y ffefrynnau i gyrraedd Ewrop trwy\u2019r gemau ail gyfle."}, {"text_idx": "#000006", "text": "Wedi buddugoliaeth gampus gartref yn erbyn Cei Connah nos Fercher, mae\u2019n bosib i\u2019r Bala sicrhau\u2019r trydydd safle ddydd Sadwrn."}, {"text_idx": "#000007", "text": "Os bydd y Bala\u2019n ennill a Phen-y-bont yn methu a churo Caernarfon yna bydd criw Colin Caton yn selio eu lle yn Ewrop."}, {"text_idx": "#000008", "text": "Mae\u2019r Barri wedi bod ar rediad gwael ers yr hollt ac ond wedi ennill un pwynt o\u2019u pum ge\u0302m ddiwethaf."}, {"text_idx": "#000011", "text": "Mae\u2019r fantais gan Gei Connah yn y ras am y bencampwriaeth yn dilyn buddugoliaeth gyntaf y Nomadiaid oddi cartref yn erbyn Y Seintiau Newydd ers 25 o flynyddoedd ddydd Sadwrn diwethaf."}, {"text_idx": "#000012", "text": "Michael Wilde oedd yr arwr yn Neuadd y Parc, yn sgorio hatric yn yr hanner cyntaf yn erbyn ei gyn-glwb i yrru\u2019r Nomadiaid i frig y tabl."}, {"text_idx": "#000013", "text": "Ond ar o\u0302l i\u2019r ddau glwb roi cymaint o ymdrech i\u2019r ge\u0302m galed honno, roedd na sioc i\u2019r ceffylau blaen yng nghanol wythnos wrth i\u2019r Seintiau gael ge\u0302m ddi-sgo\u0302r yn erbyn Caernarfon cyn i Gei Connah golli oddi cartref ym Maes Tegid."}, {"text_idx": "#000015", "text": "Dyw\u2019r Nomadiaid heb golli dim un o\u2019u tair ge\u0302m gartref ddiwethaf yn erbyn y Seintiau, na chwaith wedi ildio yn y ddwy ge\u0302m ddiwethaf rhwng y timau ar Lannau Dyfrdwy."}, {"text_idx": "#000018", "text": "Dechreuodd Y Drenewydd ail ran y tymor naw pwynt y tu o\u0302l i Hwlffordd yn y 7fed safle, ond ar o\u0302l chwe ge\u0302m heb golli mae\u2019r Robiniaid bellach driphwynt uwchben yr Adar Gleision yn y ras i gyrraedd y gemau ail gyfle."}, {"text_idx": "#000019", "text": "Mae\u2019r Derwyddon wedi colli eu pum ge\u0302m ddiwethaf, a dyw hogiau\u2019r Graig heb ennill dim un o\u2019u 11 ge\u0302m ddiwethaf yn erbyn Y Drenewydd (colli 5, cyfartal 6)."}, {"text_idx": "#000022", "text": "Mae Aberystwyth a Met Caerdydd yn hafal ar bwyntiau gyda record unfath ar o\u0302l ennill saith, colli 14 a chael saith ge\u0302m gyfartal yr un y tymor yma."}, {"text_idx": "#000023", "text": "Wedi 11 ge\u0302m heb ennill, mae\u2019r myfyrwyr wedi troi\u2019r gornel gan fynd ar rediad cryf o bum ge\u0302m heb golli."}, {"text_idx": "#000025", "text": "Ar o\u0302l ennill tair ge\u0302m yn olynol wedi\u2019r hollt mae\u2019r Fflint wedi llithro\u2019n y ras am y gemau ail gyfle gan fethu a sgorio yn eu tair ge\u0302m ddiwethaf."}, {"text_idx": "#000026", "text": "Ond mae Hwlffordd yn cael amser caled hefyd, heb ennill mewn pedair ge\u0302m ac heb sgorio yn eu dwy ge\u0302m ddiwethaf yn erbyn Y Fflint."}, {"text_idx": "#000028", "text": "Bydd uchafbwyntiau\u2019r gemau i\u2019w gweld ar Sgorio nos Lun am 17:30."}]